
Előterjesztést készítette: dr. Tóth Krisztina jegyző

Előterjesztést véleményezi: PVB

E L Ő T E R J E S Z T É S

Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

9. napirendhez

Tárgy: Mikulás-napi programok és ajándékozás támogatása a helyi gyermekintézményekben
Tisztelt Képviselő-testület!

Önkormányzatunk évről évre támogatást nyújt a helyi gyermekintézményeknek a Mikulás-napi ünnepség, illetve ajándékozás lebonyolításához. Idén összesen 988 gyermekről van szó: a Gólyahír Bölcsődében 58 fő, a Sülysápi Csicsergő Óvodában 281 fő, a Móra Ferenc Általános Iskolában 439 fő, a Szent István Általános Iskolában 210 fő.

Javaslatunk gyermekenként 300-600 Ft közötti összeg biztosítása, amit saját terveik szerint használhatnának fel az intézmények a gyermekek megajándékozására az ünnep alkalmával. 
Kérem az előterjesztés szíves megtárgyalását, és döntésük meghozatalát.

…/2016. (XI. 17.) ÖKT határozati javaslat

Sülysáp Város Önkormányzatának Képviselő-testülete 

1./ … Ft/fő összegű keretet bocsájt a helyi gyermekintézmények rendelkezésére a Mikulás-napi programok és ajándékozás lebonyolításához,

2./ a program összesen … Ft összegű költségét a költségvetés általános tartalék kerete terhére biztosítja,

3./ felkéri és felhatalmazza a polgármester a szükséges intézkedések lebonyolítására.

Határidő: azonnal   

Felelős: polgármester
Sülysáp, 2016. november 10.

Horinka László s.k.

